Isabelle Fuhrman

Isabelle Fuhrman (Washington, D.C., 25 febrewaris 1997) is in Amerikaanske jeugdaktrise en spile ûnder oare yn 'e film Orphan de rôl fan Esther Coleman.

 Biografy 
Isabelle Fuhrman is berne yn Washington, D.C., en opgroeid yn Atlanta. Har mem, Elina Fuhrman, berne yn de Sowjetuny, is sjoernaliste. Har heit, Nick Fuhrman, wurke by de Republikeinske Partij yn Wiskonsin. Se hat ien âldere suster, Madaline Fuhrman.
Fuhrman's karriêre begûn op har sânde, doe't se by de telefyzjestjoerder Cartoon Network caste waard foar in telefyzjeshow. Har debút foar grut publyk kaam in jier letter, yn 2007 mei de film Hounddog. Yn 2009 kaam de film Orphan út, dêr't se gearwurke mei ûnder oare Vera Farmiga en Peter Sarsgaard. Se waard caste by in nasjonale syktocht nei de haadpersoan troch Warner Bros. Doe't Leonardo DiCaprio in audiotape fan Fuhrman hearde, besluet hy dat hy Orphan net sûnder har meitsje woe. Har fertolkjen fan de rôl fan Esther leverde gâns lôvjende resinsjes op. 
In oar wolbekend optreden fan Fuhrman wie de rôl fan Gretchen Dennis (aka ghost girl), dy't se mei Jennifer Love Hewitt fertolke yn de tv-hit Ghost Whisperer. Ek wurke se al mei oan ferskate commercials foar ûnder oare de Pizza-hut en K-mart. 

Filmografy
 Jier Film Rol Status 2006  Justice  Grace O'Neil  TV 2007  Hounddog  Grasshopper  2008  Ghost Whisperer  Gretchen Dennis  TV   2009  Orphan  Esther   Children of the Corn  (stim)  2010  Sammy's Adventures: The Secret Passage  Hatchling Shelly (stem)  post-productie  2011  Pleading Guilty  Carrie  TV Salvation Boulevard  Angie   2013  After Earth  Rayna 

Kategory:Amerikaansk stimakteur
Kategory:Amerikaansk telefyzje-akteur
Kategory:Amerikaansk filmakteur
Kategory:Amerikaansk persoan fan Russysk komôf
Kategory:Persoan berne yn 1997